अर्थकाम धीरे-धीरे वित्तीय मामलों से जुड़ी इकलौती ऐसी वेबसाइट बनती जा रही है जो न केवल गूढ़ आर्थिक व वित्तीय मसलों की गुत्थी सुलझाकर पेश करती है बल्कि शेयरों में निवेश की सिफारिशों में भी उसकी साख बढ़ती जा रही है। पुरानी बात छोड़ दें तो उसने करीब दो हफ्ते पहले ही लिखा था (जिसे हमने भड़ास पर दूसरे संदर्भों के साथ लगाया भी था) कि जागरण प्रकाशन का शेयर 10-15 दिन में 10 फीसदी बढ़ जाएगा। और, सचमुच इस शेयर ने 15 दिन पूरा होने से पहले ही 7 फरवरी तक करीब 14 फीसदी बढ़त हासिल कर ली। आज भी इस शेयर में रुझान बढ़ने का दिख रहा है।